title: Decizia (UE) 2016/955 a Băncii Centrale Europene din 6 mai 2016 de modificare a Deciziei BCE/2013/54 privind procedurile de acreditare pentru producătorii elementelor de securitate specifice euro și ai elementelor specifice euro (BCE/2016/12)

text:
                  16.6.2016

                  RO

                  Jurnalul Oficial al Uniunii Europene

                  L 159/19

            DECIZIA (UE) 2016/955 A BĂNCII CENTRALE EUROPENE
      din 6 mai 2016
      de modificare a Deciziei BCE/2013/54 privind procedurile de acreditare pentru producătorii elementelor de securitate specifice euro și ai elementelor specifice euro (BCE/2016/12)
      CONSILIUL GUVERNATORILOR BĂNCII CENTRALE EUROPENE,
      având în vedere Tratatul privind funcționarea Uniunii Europene, în special articolul 128 alineatul (1),
      Având în vedere Statutul Sistemului European al Băncilor Centrale și al Băncii Centrale Europene, în special articolul 12.1, articolul 16 și articolul 34.3,
      având în vedere Regulamentul (CE) nr. 2532/98 al Consiliului din 23 noiembrie 1998 privind competența Băncii Centrale Europene de a impune sancțiuni (1),
      având în vedere Regulamentul (CE) nr. 2157/1999 al Băncii Centrale Europene din 23 septembrie 1999 privind competența Băncii Centrale Europene de a impune sancțiuni (BCE/1999/4) (2),
      întrucât:

                  (1)

                  Articolul 128 alineatul (1) din tratat și articolul 16 din Statutul Sistemului European al Băncilor Centrale și al Băncii Centrale Europene prevăd că Banca Centrală Europeană (BCE) este singura abilitată să autorizeze emisiunea de bancnote euro în Uniune. Acest drept include competența de a adopta măsuri pentru protecția integrității bancnotelor euro ca mijloc de plată.

                  (2)

                  După intrarea în vigoare a Deciziei BCE/2013/54 (3) a devenit clar că trebuie consolidată competența BCE de a impune sancțiuni adecvate și proporționale, inclusiv sancțiuni financiare, în caz de neconformitate, pentru a acoperi toate scenariile care ar putea necesita aplicarea unor sancțiuni în temeiul articolului 20 din Decizia BCE/2013/54.

                  (3)

                  Prin urmare, Decizia BCE/2013/54 ar trebui modificată în mod corespunzător,

            ADOPTĂ PREZENTA DECIZIE:
      Articolul 1
      Modificare
      Articolul 20 din Decizia BCE/2013/54 se înlocuiește cu următorul text:

         „Articolul 20
         Sancțiuni financiare în caz de neconcordanțe privind cantitățile de bancnote euro sau de hârtie pentru bancnote
         (1)   În conformitate cu cerințele de fond în materie de securitate, producătorul care desfășoară o activitate de producere a hârtiei pentru bancnote euro sau a bancnotelor euro transmite BCE rapoarte cu privire la orice neconcordanță privind cantitățile de hârtie pentru bancnote euro sau cantitățile de bancnote euro imprimate parțial sau integral care este identificată în cursul oricărei activități privind securitatea euro în cadrul unității sale de producție acreditate.
         (2)   Dacă, în cursul unei activități privind securitatea euro în cadrul unei unități de producție acreditate, apare o neconcordanță privind cantitățile de hârtie pentru bancnote euro sau cantitățile de bancnote euro imprimate parțial sau integral și producătorul nu o soluționează în conformitate cu cerințele de fond în materie de securitate, BCE îi poate aplica producătorului o sancțiune financiară.
         (3)   Pentru stabilirea valorii sancțiunii financiare se ține seama în fiecare caz de gravitatea neconcordanței. În special, se va ține seama de valoarea nominală a bancnotelor care fac obiectul neconcordanței și de gravitatea nerespectării cerințelor de fond în materie de securitate. Dacă valoarea nominală respectivă este mai mare de 50 000 EUR, BCE aplică producătorului o sancțiune financiară în cuantum egal cu acea valoare nominală, cu excepția situației în care circumstanțele cazului justifică aplicarea unei sancțiuni diferite. Dacă valoarea nominală respectivă este mai mică de 50 000 EUR, BCE aplică producătorului o sancțiune în cuantum de de 50 000 EUR, cu excepția situației în care circumstanțele cazului justifică aplicarea unei sancțiuni mai mici. O sancțiune financiară nu depășește în niciun caz 500 000 EUR.
         (4)   Se aplică o sancțiune financiară doar atunci când nerespectarea cerințelor de fond în materie de securitate de către un producător a fost clar verificată. Deciziile privind sancțiunile financiare respectă procedurile prevăzute în Regulamentul (CE) nr. 2532/98 și în Regulamentul (CE) nr. 2157/99 al Băncii Centrale Europene (BCE/1999/4) (*). Pe lângă sancțiunile financiare, BCE poate decide să emită o decizie de avertizare sau să revoce ori să suspende acreditarea provizorie sau acreditarea.

      Articolul 2
      Producerea de efecte
      Prezenta decizie produce efecte de la data notificării sale către destinatari.
      Se aplică de la 1 iunie 2016.
      Articolul 3
      Destinatari
      Prezenta decizie se adresează producătorilor de elemente de securitate specifice euro și de elemente specifice euro și băncilor centrale ale statelor membre a căror monedă este euro, pentru cazurile în care realizează verificări ale stocurilor, verificări privind distrugerea sau verificări ale transporturilor.

         Adoptată la Frankfurt pe Main, 6 mai 2016.

               Președintele BCE

            Mario DRAGHI

         (1)  JO L 318, 27.11.1998, p. 4.

         (2)  JO L 264, 12.10.1999, p. 21.

         (3)  Decizia BCE/2013/54 a Băncii Centrale Europene din 20 decembrie 2013 privind procedurile de acreditare pentru producătorii elementelor de securitate specifice euro și ai elementelor specifice euro și de modificarea Deciziei BCE/2008/3 (JO L 57, 27.2.2014, p. 29).


title: Decizia 2009/796/JAI a Consiliului din 4 iunie 2009 de modificare a Deciziei 2002/956/JAI privind crearea unei rețele europene de protecție a personalităților

text:
               30.10.2009

               RO

               Jurnalul Oficial al Uniunii Europene

               L 283/62

      DECIZIA 2009/796/JAI A CONSILIULUI

   din 4 iunie 2009
   de modificare a Deciziei 2002/956/JAI privind crearea unei rețele europene de protecție a personalităților
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 30 alineatul (1) literele (a) și (c) și articolul 34 alineatul (2) litera (c),
   având în vedere inițiativa Regatului Țărilor de Jos (1),
   având în vedere avizul Parlamentului European (2),
   întrucât:

               (1)

               Posibilitatea unor agresiuni sau a unor atacuri asupra personalităților, indiferent dacă acestea dețin sau nu o funcție oficială, nu poate fi exclusă.

               (2)

               Protecția personalităților constituie responsabilitatea statelor membre gazdă. Măsurile de protecție ale statului membru gazdă se bazează doar pe dispozițiile legale în vigoare în statul membru respectiv și pe acordurile internaționale pertinente.

               (3)

               Rețeaua europeană de protecție a personalităților, creată în 2002, ar trebui să contribuie la asigurarea protecției în calitatea sa de canal de comunicare și consultare oficial între autoritățile naționale.

               (4)

               Prin urmare, se consideră oportună modificarea Deciziei 2002/956/JAI a Consiliului din 28 noiembrie 2002 privind crearea unei rețele europene de protecție a personalităților (3), astfel încât această decizie să se aplice și persoanelor care nu dețin o funcție oficială și care sunt considerate ca fiind expuse unei amenințări ca urmare a contribuției lor la dezbaterea publică sau a influenței lor asupra acesteia,

         DECIDE:
   Articolul 1
   Decizia 2002/956/JAI se modifică după cum urmează:

               1.

               Articolul 2 se înlocuiește cu textul următor:
               „Articolul 2
               În sensul prezentei decizii, prin «personalitate» se înțelege orice persoană, indiferent dacă deține sau nu o funcție oficială, care beneficiază de un serviciu de protecție în conformitate cu legislația internă a unui stat membru sau în temeiul normelor unei organizații sau instituții internaționale sau supranaționale.”

               2.

               La articolul 4 se adaugă o nouă literă cu următorul text:

                           „(f)

                           să favorizeze contactele dintre autoritățile competente din statele membre responsabile cu furnizarea serviciilor de protecție, fie prin intermediul punctelor de contact, fie direct între serviciile competente, în funcție de indicațiile furnizate de punctele de contact, necesare pentru aplicarea măsurilor de protecție în cazurile în care protecția personalităților trebuie să fie asigurată de două sau mai multe state membre.”

         Articolul 2
   Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.

      Adoptată la Luxemburg, 4 iunie 2009.

            Pentru Consiliu

            Președintele

         M. PECINA

      (1)  JO C 330, 30.12.2008, p. 2.

      (2)  Aviz emis la 22 aprilie 2009 (nepublicat încă în Jurnalul Oficial).

      (3)  JO L 333, 10.12.2002, p. 1.


title: Decizia Comisiei din 25 februarie 2011 privind extinderea finanțării unor măsuri de urgență speciale în vederea protejării Uniunii de rabie

text:
               1.3.2011

               RO

               Jurnalul Oficial al Uniunii Europene

               C 64/7

         DECIZIA COMISIEI
   din 25 februarie 2011
   privind extinderea finanțării unor măsuri de urgență speciale în vederea protejării Uniunii de rabie
   2011/C 64/05
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Decizia 2009/470/CE a Consiliului din 25 mai 2009 privind anumite cheltuieli în domeniul veterinar (1), în special articolul 8 alineatul (2),
   întrucât:

               (1)

               Decizia 2009/470/CE prevede că atunci când un stat membru este amenințat în mod direct de apariția sau răspândirea, pe teritoriul unei țări terțe, a unei boli dintre cele aflate pe lista din anexa la decizia respectivă, se poate adopta orice măsură adecvată situației în cauză, inclusiv acordarea unei contribuții financiare de către Uniune, destinată măsurilor considerate în mod special necesare pentru încheierea cu succes a acțiunilor întreprinse.

               (2)

               Decizia 2009/582/CE a Comisiei din 29 iulie 2009 privind finanțarea unor măsuri de urgență speciale în vederea protejării Comunității de rabie (2) a aprobat finanțarea unui plan cu o durată de 36 de luni de eradicare a rabiei pe teritoriul regiunii Kaliningrad a Federației Ruse.

               (3)

               Rabia este o boală a animalelor care afectează în special carnivorele sălbatice și pe cele domestice și care are implicații grave asupra sănătății publice. Rabia este inclusă pe lista din anexa la Decizia 2009/470/CE.

               (4)

               Teritoriul regiunii Kaliningrad, o enclavă a Rusiei înconjurată de teritoriu comunitar, este adiacent statelor membre care depun ultimele eforturi în vederea eradicării totale a bolii. A fost necesară o măsură specială de prevenire a reinfectării continue de către regiunea Kaliningrad a statelor membre vecine.

               (5)

               Având în vedere dimensiunea considerabilă a teritoriului regiunii Kaliningrad, este mai adecvat și mai puțin costisitor să fie sprijinite eforturile de eradicare a rabiei în Kaliningrad decât să se instaleze o zonă tampon de vaccinare pe teritoriul statelor membre vecine, o astfel de zonă tampon trebuind să fie menținută pe termen nelimitat.

               (6)

               Conform rapoartelor Grupului operativ pentru monitorizarea eradicării bolilor animalelor, punerea în aplicare a planului sus-menționat a antrenat deja dispariția cazurilor de rabie la animalele sălbatice din regiunile Lituaniei și Poloniei care sunt învecinate cu teritoriul Kaliningrad.

               (7)

               Cu toate acestea, riscul pe care rabia îl prezintă pentru Uniune nu va dispărea decât atunci când această maladie va fi eradicată pe teritoriul Kaliningrad, obiectiv realizabil pe termen scurt numai dacă activitățile de vaccinare vor continua fără întrerupere în cursul anilor următori.

               (8)

               Planul cu durata de 36 de luni a acoperit măsurile întreprinse începând cu data de 1 iunie 2008 și, prin urmare, va expira la 31 mai 2011.

               (9)

               Este necesar ca planul de sprijin financiar pentru eliminarea rabiei în regiunea Kaliningrad să fie prelungit pentru o nouă perioadă de 36 de luni, pentru ca obiectivul acestuia să poată fi atins.

               (10)

               Conform articolului 110 din Regulamentul financiar (CE, Euratom) nr. 1605/2002 (3), subvențiile fac obiectul unui program anual. Programul anual respectiv se pune în aplicare prin intermediul publicării de cereri de propuneri, cu excepția cazurilor de urgență excepționale justificate corespunzător. În conformitate cu articolul 168 alineatul (1) litera (b) din normele detaliate de aplicare a Regulamentului financiar stabilite prin Regulamentul (CE, Euratom) nr. 2342/2002 (4), Comisia poate decide să acorde subvenții fără a organiza o cerere de propuneri în situații de urgență excepționale și justificate corespunzător.

               (11)

               La 25 octombrie 2010, Rusia a prezentat Comisiei un program de eradicare a rabiei în regiunea Kaliningrad pentru perioada 2011-2014, programul respectiv fiind considerat acceptabil în privința obiectivului de protejare a Uniunii împotriva rabiei. Acțiunile prevăzute în programul respectiv sunt esențiale pentru protecția interesului Uniunii și, prin urmare, este adecvat ca unele măsuri să fie finanțate de către Uniune. Prin urmare, ar trebui ca o contribuție financiară a Uniunii să fie acordată în 2011 pentru punerea în aplicare a programului respectiv.

               (12)

               Prezenta decizie constituie o decizie de finanțare în sensul articolului 75 din Regulamentul financiar, al articolului 90 din normele detaliate de aplicare a Regulamentului financiar și al articolului 15 din Normele interne privind punerea în aplicare a bugetului general al Comunităților Europene (5).

               (13)

               În plus, Decizia 2009/582/CE a Comisiei a devenit caducă și ar trebui abrogată.

               (14)

               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,

         DECIDE:
   Articolul 1
   (1)   Planul de eradicare a rabiei în regiunea Kaliningrad, cu o durată de 36 de luni, prezentat de Rusia (denumit în continuare „planul de eradicare a rabiei”) se aprobă prin prezenta decizie pentru perioada dintre 1 iunie 2011 și 31 mai 2014.
   (2)   Măsurile întreprinse în temeiul prezentei decizii vizează următoarele operațiuni specifice:

               —

               achiziționarea de momeli vaccinale pentru imunizarea pe cale orală a carnivorelor sălbatice;

               —

               distribuirea pe teritoriul regiunii Kaliningrad a momelilor vaccinale menționate la liniuța precedentă.

         Articolul 2
   Contribuția maximă a Uniunii Europene este stabilită la 1 800 000 EUR și urmează a fi finanțată din linia bugetară 17 04 03 01 a bugetului general al Uniunii Europene pentru anul financiar 2011.
   Articolul 3
   (1)   Se autorizează acordarea unei subvenții individuale către Agenția Veterinară de Stat a regiunii Kaliningrad din Federația Rusă „Centrul regional pentru combaterea maladiilor animalelor” (Государственное учреждение ветеринарии Калининградской области „Областная станция по борьбе с болезнями животных“).
   (2)   Activitățile care fac obiectul prezentei decizii se pot finanța în proporție de până la 100 % din costurile eligibile corespunzătoare, cu condiția ca o parte din costurile totale să fie suportate de Agenția Veterinară de Stat a regiunii Kaliningrad din Federația Rusă „Centrul regional pentru combaterea maladiilor animalelor” (Государственное учреждение ветеринарии Калининградской области „Областная станция по борьбе с болезнями животных“) sau să fie finanțate din alte contribuții decât cea comunitară.
   Articolul 4
   Decizia 2009/582/CE a Comisiei se abrogă cu efect începând cu 31 decembrie 2011.

      Adoptată la Bruxelles, 25 februarie 2011.

            Pentru Comisie

         John DALLI

            Membru al Comisiei

      (1)  JO L 155, 18.6.2009, p. 30.

      (2)  JO L 198, 30.7.2009, p. 85.

      (3)  JO L 248, 16.9.2002, p. 1.

      (4)  JO L 357, 31.12.2002, p. 1.

      (5)  Decizia Comisiei din 6.4.2009, C(2009) 2105.


title: Decizia (PESC) 2016/477 a Consiliului din 31 martie 2016 de modificare a Deciziei 2011/173/PESC privind măsuri restrictive, având în vedere situația din Bosnia și Herțegovina

text:
               1.4.2016

               RO

               Jurnalul Oficial al Uniunii Europene

               L 85/47

         DECIZIA (PESC) 2016/477 A CONSILIULUI
   din 31 martie 2016
   de modificare a Deciziei 2011/173/PESC privind măsuri restrictive, având în vedere situația din Bosnia și Herțegovina
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 21 martie 2011, Consiliul a adoptat Decizia 2011/173/PESC (1).

               (2)

               Pe baza reexaminării Deciziei 2011/173/PESC, măsurile restrictive ar trebui prelungite până la 31 martie 2017.

               (3)

               Prin urmare, Decizia 2011/173/PESC ar trebui modificată în consecință,

         ADOPTĂ PREZENTA DECIZIE:
   Articolul 1
   La articolul 6 din Decizia 2011/173/PESC, al doilea paragraf se înlocuiește cu următorul text:

      „Prezenta decizie se aplică până la 31 martie 2017.”

   Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 31 martie 2016.

            Pentru Consiliu

            Președintele

         A.G. KOENDERS

      (1)  Decizia 2011/173/PESC a Consiliului din 21 martie 2011 privind măsuri restrictive, având în vedere situația din Bosnia și Herțegovina (JO L 76, 22.3.2011, p. 68).


title: Decizia Comisiei din 13 martie 2002 privind recunoașterea instituirii și funcționării în mod satisfăcător a sistemului israelian de monitorizare a conformității bunei practici de laborator (BPL)

text:
Anunţ juridic important

|

32002D0227

Jurnalul Oficial L 075 , 16/03/2002 p. 0067 - 0067 ediţie specială în limba cehă capitol 11 volum 41 p. 49  - 49 ediţie specială în limba estonă capitol 11 volum 41 p. 49  - 49 ediţie specială în limba maghiară capitol 11 volum 41 p. 49  - 49 ediţie specială în limba lituaniană capitol 11 volum 41 p. 49  - 49 LV.ES capitol 11 volum 41 p. 49  - 49 MT.ES capitol 11 volum 41 p. 49  - 49 PL.ES capitol 11 volum 41 p. 49  - 49 SK.ES capitol 11 volum 41 p. 49  - 49 ediţie specială în limba slovenă capitol 11 volum 41 p. 49  - 49

		20020313Decizia Comisieidin 13 martie 2002privind recunoașterea instituirii și funcționării în mod satisfăcător a sistemului israelian de monitorizare a conformității bunei practici de laborator (BPL)(2002/227/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Decizia 1999/662/CE a Consiliului din 19 iulie 1999 privind încheierea Acordului cu privire la recunoașterea mutuală a principiilor Organizației pentru Cooperare Economică și Dezvoltare (OCDE) privind o bună practică de laborator (BPL) și a programelor de verificare a respectării acestor principii între Comunitatea Europeană și Statul Israel [1], în special articolul 3 alineatul (1),după consultarea Comitetului special desemnat de Consiliu,întrucât:(1) Primele două întruniri ale Comitetului mixt UE-Israel instituit prin acord au avut loc la 27 noiembrie 2000 și, respectiv, 16 noiembrie 2001 și au permis examinarea detaliată a funcționării sistemului național israelian de monitorizare a BPL.(2) Autoritatea israeliană de acreditare a laboratoarelor (ISRAC), în calitate de autoritate națională de monitorizare a BPL, a furnizat cu promptitudine informațiile suplimentare solicitate de serviciile Comisiei.(3) În conformitate cu articolul 11 alineatul (2) și articolul 11 alineatul (3) din acord, Comunitatea trebuie să recunoască instituirea și funcționarea în mod satisfăcător a sistemului israelian de monitorizare a BPL înainte de încheierea perioadei inițiale,DECIDE:Articol unicComunitatea recunoaște că sistemul israelian de monitorizare a BPL a fost instituit și funcționează în mod satisfăcător în decursul perioadei inițiale a acordului și că este posibilă încheierea respectivei perioade pentru a se putea trece la faza operațională a acordului până la 1 mai 2002.Adoptată la Bruxelles, 13 martie 2002.Pentru ComisiePascal LamyMembru al Comisiei[1] JO L 263, 9.10.1999, p. 6.--------------------------------------------------